Miskolcon mutatkozik be az Oscar-díjas Deák Kristóf ÁVÓ-s filmje
A 16. CineFest Miskolci Nemzetközi Filmfesztivál idei zsûrielnöke a Locarnoi Filmfesztiválon Ezüst Leopárd-díjat nyert, világhírû Denis Côté. A kanadai rendezõ mellett többek között Müller Péter Sziámi is helyet kapott a zsûriben. A fesztivál Kitekintõ szekciójában olyan filmcsemegéket láthat a közönség Miskolcon, mint a Cannes-ban Arany Pálmát nyert Élõsködõk, de itt debütál az Oscar-díjas Deák Kristóf Foglyok címû új, egész estés filmje is, aminek forgatásáról itt írtunk.
A CineFest nemzetközi zsûrijét idén Denis Côté vezeti. A számos díjat, köztük a Locarnói Filmfesztivál Ezüst Leopárdját és a Berlinale Alfred Bauer-díját elnyert mûvész filmjeibõl a fesztivál a Kitekintõ szekcióban retrospektív sorozatot is szervez. A programban Denis Côté három filmje szerepel: A bársonyos bõr, a Szellemvárosi antológia és a Wilcox.

A CineFest Miskolci Nemzetközi Filmfesztivál idei nemzetközi zsûrijének magyar tagjai a Mindenki címû kisjátékfilmért 2016-ban Oscar-díjat nyert Deák Kristóf; a Sziget Fesztivál és a Bartók Plusz operafesztivál egyik alapítójaként, elõadóként, rendezõként és dalszövegíróként is jól ismert Müller Péter Sziámi és a nagysikerû Szürke senkik címû filmet rendezõ és az Ostrom címû kisjátékfilmmel Diák Oscar-díjat nyert Kovács István.

A CineFest nemzetközi zsûrijében helyet kapott a tbiliszi Filmmûvészeti Egyetem dékánja és az Abasha Filmfesztivál igazgatója, Zviad Dolidze; a tavalyi CineFesten az Ok-okozat címû filmért Zukor-díjat nyert Darko Stante; a sokszoros díjnyertes kínai játékfilm- és tv-rendezõ, Zheng Dasheng; a Golden Globe-díjakat odaítélõ testület, a Hollywood Foreign Press Association osztrák tagja, Barbara Gasser és Dennis Washington, aki olyan fontos hollywoodi filmek díszlettervezõje volt, mint a Dante pokla, vagy Alexander Payne remeke, a 2012-ben a CineFesten is nagy sikerrel bemutatott Nebraska.

 

A 16. CineFest Miskolci Nemzetközi Filmfesztivál Kitekintõ szekciója idén is különleges alkotásokat kínál.  

Denis Côté zsûrielnök három filmjén kívül nagy várakozás övezi a dél-koreai rendezõ, Bong Joon-ho Élõsködõk címû filmjét, amely Cannes-ban elnyerte a fesztivál fõdíját, az Arany Pálmát. A CineFest Kitekintõ szekcióban a világon elõször láthatja a közönség az Oscar-díjas Deák Kristóf játékfilmjét. A Foglyok címû film egy hihetetlen, de igaz történet, az egyetlen hazai alkotás a programban.
Arany Pálma Deák Kristóf Cinefest élõsködõk